**Akademiet Ålesund** er en privat videregående skole i Ålesund. Skolen startet i 2005 og har i 2023 cirka 400 elever. Skolen er en del av Akademiet, Norges største private videregående skolekjede, med 14 skoler i Bergen, Drammen, Oslo, Molde, Sandnes, Sandvika, Fredrikstad, Kristiansand og Ålesund.

Beliggenhet
-----------

Ved grunnleggelsen i 2005 var skolen lokalisert i Sorenskriver Bulls gate. I 2006 flyttet skolen til sine nåværende lokaler i Moloveien 5, nær byens sentrum og ca. 3 km fra Color Line Stadion.

Opplæringstilbud
----------------

Skolen tilbyr følgende utdanningsprogrammer og programområder:

* Medier og kommunikasjon.
* Informasjonsteknologi og medieproduksjon.
* Salg, service og reiseliv.
* Studiespesialisering.
* Studiespesialisering med Toppidrett.
* Studiespesialisering med Aktiv.
* Studiespesialisering med Juss.
* Studiespesialisering med Internasjonalt fokus.
* Privatistundervisning.

### Medier og kommunikasjon

Dette utdanningsprogrammet er studieforberedende, og passer for deg som vil ha en mer kreativ og utforskende vei til generell studiekompetanse. Noen av yrkene som er aktuelle for deg som har gjennomført Medier og kommunikasjon er journalist, innholdsprodusent, webdesigner, spilldesigner, lydtekniker, filmprodusent, kommunikasjonsrådgiver eller medie- og samfunnskonsulent. Du kan også utdanne deg til helt andre yrker - med generell studiekompetanse kan du søke ved de fleste studier ved høyskoler og universitet. 

### Informasjonsteknologi og medieproduksjon

Dette utdanningsprogrammet er yrkesrettet. Utdanningsprogrammet gir kompetanse om fagområdet, og fører frem fag- eller svennebrev, og/eller generell studiekompetanse. Etter to år på skole (VG1 og VG2) kan du velge å søke deg til videre opplæring i skole eller bedrift; VG3 Påbygging til generell studiekompetanse eller lærling i bedrift. Aktuelle yrker kan være IT-utvikler, IT-driftstekniker, mediedesigner, medietekniker, medieprodusent eller innholdsprodusent. 

### Service og samferdsel

Dette utdanningsprogrammet er yrkesrettet mot jobber innenfor reiseliv, IT, salg, kontor, butikkdrift eller lignende. Utdanningsprogrammet gir kompetanse om servicenæringen og fører frem fag- eller svennebrev, og/eller generell studiekompetanse. Etter to år på skole (VG1 og VG2) kan du velge å søke deg til videre opplæring i skole eller bedrift; VG3 Påbygging til generell studiekompetanse eller lærling i bedrift. Aktuelle yrker kan være salgsmedarbeider eller reiselivsmedarbeider, eller administrasjonskoordinator eller sikkerhetsmedarbeider. 

### Studiespesialisering

Dette utdanningsprogrammet er studieforberedende, og man velger fordypning i programområde for Realfag, eller Språk, samfunnsfag og økonomi på VG2 og VG3. Man kan oppnå generell eller spesiell studiekompetanse. Studiespesialisering passer for deg som vil holde alle muligheter åpne for videre studier. 

### Studiespesialisering med Toppidrett

Dette utdanningsprogrammet er studieforberedende, og man velger fordypning i programområde for Realfag, eller Språk, samfunnsfag og økonomi på VG2 og VG3. Studiespesialisering med Toppidrett passer for deg som ønsker å kombinere idrett med utdanning, og samtidig oppnå generell eller spesiell studiekompetanse. Man følger vanlige læreplaner for Studiespesialisering, og får gjennom samarbeid med koordinator og idrettsklubb tilrettelagt trening og undervisning for å få størst mulig utbytte av både idrett og utdanning. 

### Studiespesialisering med Aktiv

Dette utdanningsprogrammet er studieforberedende, og man velger fordypning i programområde for Realfag, eller Språk, samfunnsfag og økonomi på VG2 og VG3. Man kan oppnå generell eller spesiell studiekompetanse. Aktiv er et fokusområde som passer for deg som liker aktiviteter utendørs, og som likt å utfordre deg selv i samhandling med andre. 

### Studiespesialisering med Juss

Dette utdanningsprogrammet er studieforberedende, og man velger fordypning i programområde for Realfag, eller Språk, samfunnsfag og økonomi på VG2 og VG3. Man kan oppnå generell eller spesiell studiekompetanse. Juss er et fokusområde som passer for deg som er samfunnsengasjert, og er opptatt av rett og galt, rettferdighet og rettigheter. Samarbeid med advokatfirmaer, ulike ekskursjoner og besøk ved rettslige instanser vil være en naturlig del av undervisningsopplegget. 

### Studiespesialisering med Internasjonalt fokus

Dette utdanningsprogrammet er studieforberedende, og man velger fordypning i programområde for Realfag, eller Språk, samfunnsfag og økonomi på VG2 og VG3. Man kan oppnå generell eller spesiell studiekompetanse. Fokusområdet har et internasjonal preg på undervisningen. Man lærer om internasjonale forhold, religion, kultur, tradisjoner, mat, dagsaktuelle tema gjennom mediebildet og annet fra landene man reiser til. 

### Privatistundervisning

Akademiet Privatistskole og Nettstudier tilbyr eksamensrettede kurs for privatister i lokalene på Akademiet Ålesund.

Referanser
----------

1. ↑  «NRK: *Privatskole omgår Regjeringens privatskoleregler*». 27. februar 2012. [*død lenke*]
2. ↑  «Akademiet.no - Om oss». 29. september 2012. Arkivert fra originalen Bruk av `|arkiv_url=` krever at `|arkivdato=` også er angitt (hjelp). Besøkt 15. desember 2012.  «Arkivert kopi». Archived from the original on 28. desember 2012. Besøkt 15. desember 2012. CS1-vedlikehold: Uheldig URL (link)

Eksterne lenker
---------------

* (no) Offisielt nettsted Rediger på Wikidata

| * v
* d
* r
Videregående skoler i Møre og Romsdal |
| --- |
| Nordmøre | 
* Atlanten vgs
* Gjermundnes vgs
* Kristiansund vgs
* Sunndal vgs
* Surnadal vgs
* Tingvoll vgs
* Nedlagt: Fagerlia vgs

 |  |
| Romsdal | 
* Hustadvika vgs
* Molde vgs
* Rauma vgs
* Romsdal vgs
* Tøndergård skole og ressurssenter
* Nedlagt: Granlia vgs
* Kviltorp vgs
* Molde tekniske skole
* Nesjestranda vgs

 |
| Sunnmøre | 
* Borgund vgs
* Haram vgs
* Spjelkavik vgs
* Stranda vgs
* Sykkylven vgs
* Ulstein vgs
* Volda vgs
* Ørsta vgs
* Ålesund vgs
* Nedlagt: Nørve vgs

 |
| Friskoler | 
* Akademiet Ålesund
* Heltberg toppidrett
* Vestborg vgs
* Nedlagt: Akademiet Molde

 |

|  |  |
| --- | --- |
| Oppslagsverk/autoritetsdata | Nasjonalt skoleregister
 |